
Publiskās apspriešanas laikā 31.03.2026. - 14.04.2026. saņemto viedokļu, priekšlikumu un iebildumu apkopojums par Grozījums Pievienotās vērtības nodokļa likumā
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	Latvijas bezdarbnieku un darba meklētāju interešu aizstāvības biedrība, Raimonds Lejnieks-Puķe
	Lai gan šis priekšlikums tieši neattiecas uz konkrētā likumprojekta regulējuma priekšmetu par PVN nepiemērošanu abonētās preses piegādes pakalpojumiem universālā pasta pakalpojuma ietvaros, aicinu atbildīgās institūcijas vienlaikus konceptuāli izvērtēt un virzīt daudz plašāku, valsts ekonomikai vitāli svarīgu risinājumu, proti, pievienotās vērtības nodokļa atcelšanu degvielai, kā arī Latvijas iniciatīvu Eiropas Savienības līmenī grozīt PVN regulējumu, lai dalībvalstīm būtu tiesības piemērot degvielai nulles likmi vai īpaši samazinātu PVN likmi.

Degviela nav luksusa prece. Tā ir viena no galvenajām izmaksu pozīcijām transportā, loģistikā, lauksaimniecībā, būvniecībā, komunālajos pakalpojumos un iedzīvotāju ikdienas mobilitātē, īpaši reģionos. No 2026. gada 1. janvāra akcīzes nodokļa likmju izmaiņu ietekmē benzīna un dīzeļdegvielas mazumtirdzniecības cena  pieauga. 

Papildus norādāms, ka  ceļu transports joprojām ir kritiski svarīgs preču apritei. Eurostat dati rāda, ka 2024. gadā autoceļu kravu pārvadājumi veidoja 25,7% no kopējā kravu transporta apjoma ES, un Latvijā ceļu transporta īpatsvars pēdējā desmitgadē ir audzis īpaši strauji. Tas nozīmē, ka degvielas cenu pieaugums tieši ietekmē gan preču pašizmaksu, gan gala cenas, gan Latvijas uzņēmumu konkurētspēju.

Lai uzlabotu situāciju būtu nepieciešams:

1. Izvērtēt iespēju Latvijā politiski virzīt PVN atcelšanu degvielai kā prioritāru ekonomikas atbalsta pasākumu;

2. Uzdot Finanšu ministrijai sadarbībā ar Ārlietu ministriju un Latvijas pārstāvjiem Eiropas Savienības institūcijās sagatavot un virzīt iniciatīvu par Padomes Direktīvas 2006/112/EK grozīšanu;

3. Aicināt Latvijas Eiropas Parlamenta deputātus un Eiropas Parlamentu politiski atbalstīt šādu grozījumu virzību, pieprasot Eiropas Komisijai sagatavot attiecīgu likumdošanas priekšlikumu;

4. Līdz attiecīgu ES līmeņa grozījumu pieņemšanai izvērtēt arī citus risinājumus degvielas cenas nodokļu sloga mazināšanai.


	
	Priekšlikums nav ņemts vērā, jo neattiecas uz šī likumprojekta mērķi un būtību.

Priekšlikums tiks nodots izvērtēšanai Finanšu ministrijai kā  atbildīgai iestādei par nodokļu politiku.

	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

